Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: hasonló érvelést tartalmaz továbbá az azonos napon elfogadott és kihirdetett 38/1997. (VII. 1.) AB határozat, ABH
Paragraph Index: 170

i) pont] úgyszintén a vadászkamara közfeladatának minõsülnek. Az Alkotmánybíróság — a közfeladat meghatározásával kapcsolatos korábbi gyakorlatának figyelembevételével — tehát megállapította, hogy a vadászkamarának léteznek olyan feladatai, amelyek közfeladatnak tekinthetõk és a köztestület létrehozatalának alkotmányos alapjául fogadhatók el. 3.1. Az Alkotmánybíróság a továbbiakban azt vizsgálta, hogy a vadászkamara számára meghatározott közfeladatok ellátása szükségessé teszi-e a kényszertagság elõírását. Az Alkotmánybíróság korábban már rámutatott arra, hogy „a hibátlan köztestületi minõségbõl, a ’közfeladat’ meghatározásának alkotmányos módjából még nem következik automatikusan a kényszertagság alkotmányossága. Az a körülmény ugyanis, hogy a köztestületet törvény alapján kötelezõ létrehozni, azaz nem önkéntes alapon létesül, nem jár kényszerítõen azzal, hogy a távolmaradás sem lehet önkéntes. Ezt ismeri el a Ptk. is, amelynek 65. §-a szerint a kötelezõ tagság csupán törvénnyel elrendelhetõ lehetõség. A kényszertagság mindenképpen közvetlenül korlátoz alapvetõ jogot — legyen az elméleti felfogástól függõen akár az egyesülés joga, akár az általános cselekvési szabadság (Alkotmány 54. §) — ezért alkotmányosságát a szokásos alapjogi teszttel kell mérni. A kötelezõ tagság alkotmányosságát eszerint részben az dönti el, hogy a köztestületnek elõírt közfeladat ellátása szükségessé teszi-e azt; másrészt, hogy az ezzel járó terhek arányosak-e. Az Alkotmánybíróság felhívja a figyelmet arra is, hogy a kényszer- 2002/130. szám tagság alkotmányossága eszerint a szükségességet és arányosságot kielégítõ, törvényben meghatározott feladatkörhöz kötött: a tagot védeni kell az ellen, hogy a köztestület

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes